Document ID: /roh_data/filtered/fineweb-2-filterrobots_roh.jsonl.gz/7263

Otto Hürsch era figl da Jakob Heinrich Hürsch, reformà e fravi d'irom. El ha gia baud surprì la fravgia da ses bab a Zofingen. La fravgia ha survegnì la granda incumbensa da producir tut las chalderas d’itschal per modernisar tut las navs a vapur dal Lai da Constanza. Per accumplir quai ha Jacob Heinrich Hürsch prendì alloschi ad Arbon en in hotel situà sper il lai. Là ha el inscuntrà Dorothea Studer da Roggwil, la figlia dil hotelier, la quala el ha maridà 1841. Tut pareva bun, ma ses bab è daventà dependent dal alcohol ed ins ha stuì vender la fravgia.
Otto Hürsch è naschì 1860 sco penultim uffant da 14 fargliuns ed è gia da pop vegnì tar in’autra famiglia. Ils emprims onns ha el passentà tar in’amia da sia mumma insanua en l'Argovia, plitard anc tar in pèr, in scolast ed ina scolasta. 1872 è sia mumma morta, avant ch'el ha pudì turnar a chasa. Otto Hürsch ha stuì absolvir in emprendissadi sco telegrafist tar la posta, perquai che quai fuva in mistregn cun futur. En quels onns ha el gudì ina stretga relaziun tar la famiglia da ses frar, 19 onns pli vegls, Johann Heinrich Hürsch. Per pudair nutrir sia famiglia è ses frar stà desch onns luvrer tar la South Pacific Railways a California. Ina figlia da quest frar, Carolina Tschuor-Hürsch è plitard stada camariera tar ses aug Otto a Cuira.
Grazia fitg a tut ils sponsurs da LATABLA:
Suenter avair absolvà igl examen final tar la posta ha el tschertgà in’emprendissadi sco conditer. Otto Hürsch ha chattà ina plazza tar la conditoria Rieder a Cuira ed ha perquai bandunà ses confamiliars ed il chantun patern. Suenter trais rigurus onns da giarsunadi ha el dumignà la maestria ed ha uschè pudì fundar ina atgna conditoria. Quai ha el era fatg a Cuira en la Reichsgasse 57. Da quest temp era quai dentant be pussibel suenter maridar. Uschè ch’el ha maridà Ida Müller, ina camerata da sia sora, en igl onn 1887. La fatschenta marschava, era sche alcohol era tabu en sia pastizeria. Quai mussa ch’el avaiva talent ed inschign. Magari era luvrers da la viafier che vegnivan a cafe e cussegliavan probabel era sia pastizeria a viandants. Gia 1888 ha el cumprà la conditoria da ses anteriur patrun e 1899 la chasa gl’Uors Nair. Il pèr ha tegnì ses uffants. Il vegl figl, Otto Hürsch, ha 1922 surprì la conditoria dal bab che ha tegnì blers abiadis ed è mort 1947 a Cuira cun en l’auta etad dad 87 onns.
Malgrà il success ha Otto Hürsch maina emblidà sia uffanza. Otto Hürsch è s’angaschà per emprendists che avaivan basegns d'in sustegn. 40 onns è el stà activs tar l'associaziun grischunaisa per emprendists da la mastergnanza ed ha cuntanschì che giuvenils povers han pudì gudair ina solida educaziun professiunala. Prest tuttina ditg è el stà en suprastanza da la associaziun grischunais-evangelica per orfens. Da questa organisaziun è el stà confundatur. El è medemamain sa participà tar la fundaziun da l’uniun Grischuna dal artisanadi e mastregn els onns 1900/01 ed ha chamunà quest'uniun. 1908 è vegnì indrizzà in secretari permanent a Cuira sin sia iniziativa. El è vegnì retschet sco commember d'onur da quest’uniun e schizunt era da l’uniun svizra d'artisanadi e mastregn.
Text e fotografia: U. Candrian